b'\n_START_ARTICLE_\nAaslaug Vaa\n_START_SECTION_\nVerv\n_START_PARAGRAPH_\nVaa er sakkyndig i Nordisk kulturfond og har blant annet v\xc3\xa6rt styremedlem i \xc2\xabProgram for kulturstudier\xc2\xbb, Norges forskningsr\xc3\xa5d. (1996 \xe2\x80\x93 2003), ledet Barentsutvalgets kulturutvalg (2001 \xe2\x80\x93 2003) og Nordkalottens kulturr\xc3\xa5d (1998 \xe2\x80\x93 2003). Hun har v\xc3\xa6rt styremedlem i Utsmykkingsfondet for offentlige bygg (1994 \xe2\x80\x93 1999) og forskningsprogrammet \xc2\xabKultur og regional utvikling\xc2\xbb (1989 \xe2\x80\x93 1994), medlem i nasjonal komit\xc3\xa9 for kultur- og tradisjonsformidlende forskning, Norges forskningsr\xc3\xa5d (1987 \xe2\x80\x93 1988) og styremedlem i N\xc3\xa6rkringkastingsnemnda, (1988 \xe2\x80\x93 1991), Statens teaterr\xc3\xa5d (1987 \xe2\x80\x93 1991) og Nordland teater (1987 \xe2\x80\x93 1991), i tillegg til diverse tillitsverv i Norsk kulturr\xc3\xa5d.\n_START_SECTION_\nPublikasjoner\n_START_PARAGRAPH_\nVaa har hatt medarbeidere som har st\xc3\xa5tt for utviklingen av en rekke b\xc3\xb8ker i regi av Nordland fylkeskommune, som \xc2\xabSkulpturlandskap Nordland\xc2\xbb  \xc2\xabTil topps i Nordland\xc2\xbb og \xc2\xabFotefar mot Nord, Kulturhistorisk veibok for Nord-Norge og Namdalen\xc2\xbb \xc2\xbb. Hun var i regi av Utsmykkingsfondet (KORO) og Norges forskningsr\xc3\xa5d prosjektleder og redakt\xc3\xb8r for \xc2\xabI fellesskapets rom\xc2\xbb og i regi av Norges forskningsr\xc3\xa5d prosjektleder og medredakt\xc3\xb8r for \xc2\xabBlikk p\xc3\xa5 kunst\xc2\xbb. Vaa er artikkelforfatter i \xc2\xabKulturforskning\xc2\xbb og \xc2\xabEt helligt Land for Gud. H\xc3\xa5logaland bisped\xc3\xb8mme 200 \xc3\xa5r\xc2\xbb. Hun var redakt\xc3\xb8r og tekstforfatter for \xc2\xabKAFE MIDNATTSOL Ei forteljing om mat\xc2\xbb, \xc2\xab\xc3\x85 l\xc3\xa5ne \xc3\xb8yne \xc3\xa5 se med. Kaare Espolin Johnsons kunstnerskap\xc2\xbb og prosjektansvarlig, redakt\xc3\xb8r og artikkelforfatter for \xc2\xabHamsun Holl Hamar\xc3\xb8y\xc2\xbb. Denne boka motto en f\xc3\xb8rstepris som monografi over et byggverk i 2010.'